|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** |  **Nr. GND/2024/420** |
|  |  **(protokols Nr.15; 47.p)** |

**Par prioritāro aizņēmumu investīciju projektam “Komunālās mašīnas piegāde Gulbenes labiekārtošanas iestādei”**

Investīciju projekts “Komunālās mašīnas piegāde Gulbenes labiekārtošanas iestādei” atbilst Gulbenes novada pašvaldības attīstības programmas 2018.-2024.gadam investīciju plāna 2022.-2024.gadam Ilgtermiņa prioritātes IP3. Kultūras telpas attīstība un dzīves vides kvalitāte ( RVK) projektam Nr.39.

Pamatojoties uz Pašvaldību likuma 4.panta pirmās daļas 2.punktu, pašvaldības autonomā funkcija ir gādāt par pašvaldības administratīvās teritorijas labiekārtošanu un sanitāro tīrību, publiskai lietošanai paredzēto teritoriju, parku, skvēru un zaļo zonu ierīkošanu un uzturēšanu. Komunālā mašīna paredzēta Gulbenes labiekārtošanas iestādes funkciju nodrošināšanai. Ņemot vērā, ka pēdējos gados Gulbenes pilsētā ir veikti kapitālie ieguldījumi ielu pārbūvē, kur ir izveidoti papildus gājēju un velo celiņi, izveidoti jauni parku gājēju celiņi, paplašinoties Gulbenes labiekārtošanas iestādes uzkopjamajai teritorijai, lai tiktu nodrošināta savlaicīga darbu izpilde, ir nepieciešams iegādāties komunālo mašīnu.

2024.gada 5.jūlijā Gulbenes novada pašvaldības Iepirkuma komisija ir paziņojusi konkursa rezultātus iepirkumam “Komunālās mašīnas piegāde Gulbenes labiekārtošanas iestādei”, par uzvarētāju nosakot SIA “Alwark” par līgumcenu 173 877,00 EUR ar PVN.

Lai efektivizētu 2024.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa konstatē, ka investīciju projekta “Komunālās mašīnas piegāde Gulbenes labiekārtošanas iestādei” finansēšanai nepieciešams ņemt prioritāro aizņēmumu **147 795,45 EUR** *(viens simts četrdesmit septiņi tūkstoši septiņi simti deviņdesmit pieci euro un 45 centi)* apmērā Valsts kasē.

Plānoto aizņēmumu paredzēts apgūt līdz 2024.gada 30.novembrim.

Investīcijas atbilst likuma “Par valsts budžetu 2024.gadam un budžeta ietvaru 2024., 2025. un 2026.gadam” 36.panta otrās daļas 8.punktā noteiktajiem kritērijiem par iespēju saņemt valsts budžeta aizdevumus katras pašvaldības ne vairāk kā četriem noteiktiem prioritāriem investīciju projektiem ar kopējo aizņēmuma summu 1 500 000,00 EUR apmērā, ja pašvaldības budžeta ikgadējais līdzfinansējums, sākot ar 2024.gadu, nav mazāks par 15 procentiem un ikgadējais aizņēmuma apmērs nav lielāks par 85 procentiem no pašvaldības kopējām projekta izmaksām attiecīgajā gadā. Ņemot vērā iepriekš minēto, 2024.gada investīciju projekta “Komunālās mašīnas piegāde Gulbenes labiekārtošanas iestādei” pašvaldības budžeta līdzfinansējuma 15 procentus veido **26 081,55 EUR** *(divdesmit seši tūkstoši astoņdesmit viens euro un 55 centi)*.

Nepieciešamais Valsts kases aizņēmums, 85 procentu apmērā no investīciju projekta “Komunālās mašīnas piegāde Gulbenes labiekārtošanas iestādei” kopējām izmaksām sastāda **147 795,45 EUR** *(viens simts četrdesmit septiņi tūkstoši septiņi simti deviņdesmit pieci euro un 45 centi)*.

Pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Pamatojoties uz „Likuma par budžeta un finanšu vadību” 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo pieļaujamo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, ievērojot Ministru kabineta 2019.gada 10.decembra noteikumus Nr.590 „Noteikumi par pašvaldību aizņēmumiem un galvojumiem”, kas nosaka kārtību, kādā pašvaldības var ņemt aizņēmumus, Pašvaldību likuma 10.panta pirmās daļas 21.punktu, kurš nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos un ņemot vērā, ka pašvaldībai nepieciešams finansējums investīciju projekta “Komunālās mašīnas piegāde Gulbenes labiekārtošanas iestādei” finansēšanai, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. 2024.gada prioritāro investīciju projektu “Komunālās mašīnas piegāde Gulbenes labiekārtošanas iestādei” īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2018. – 2024.gadam” un nodrošina lietderīgu investīciju īstenošanu pašvaldības autonomās funkcijas, gādāt par pašvaldības administratīvās teritorijas labiekārtošanu un sanitāro tīrību, publiskai lietošanai paredzēto teritoriju, parku, skvēru un zaļo zonu ierīkošanu un uzturēšanu, izpildei:

1.1. ņemt ilgtermiņa aizņēmumu **147 795,45 EUR** *(viens simts četrdesmit septiņi tūkstoši septiņi simti deviņdesmit pieci euro un 45 centi)* apmērā no Valsts kases ar tās noteikto procentu likmi uz 7 gadiem ar atlikto pamatsummas maksājumu līdz 2025.gada jūnijam. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2024.gadā.

1.2. paredzēt pašvaldības 2024.gada budžetā nepieciešamo līdzfinansējumu līdz **26 081,55 EUR** *(divdesmit seši tūkstoši astoņdesmit viens euro un 55 centi)*.

2. UZDOT Gulbenes novada Centrālās pārvaldes Finanšu nodaļas finanšu ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs A. Caunītis